b'\n_START_ARTICLE_\nPro\xc5\xbeno sipanje\n_START_PARAGRAPH_\nPr\xc3\xb3\xc5\xbeno s\xc3\xadpanje je oblika sipanja delcev v teoriji sipanja, jedrski fiziki in fiziki osnovnih delcev. V tak\xc5\xa1nem procesu se kineti\xc4\x8dna energija osnovnega delca v sistemu masnih sredi\xc5\xa1\xc4\x8d ohranja, njena smer gibanja pa se spreminja (zaradi interakcije z drugimi delci in/ali potenciali). Velja \xc5\xa1e naprej, da, \xc4\x8deprav je kineti\xc4\x8dna energija delca v sistemu masnih sredi\xc5\xa1\xc4\x8d konstantna, njegova energija v sistemu laboratorija ni. V splo\xc5\xa1nem pro\xc5\xbeno sipanje opisuje proces v katerem se ohranja celotna kineti\xc4\x8dna energija sistema. Med pro\xc5\xbenim sipanjem visokoenergijskih podatomskih delcev je v veljavi linearni prenos energije dokler se energija in hitrost delca v procesu ne zmanj\xc5\xa1ata do vrednosti okolice, ko se delec\xc2\xa0\xc2\xbbustavi\xc2\xab.\n_START_SECTION_\nElektronsko pro\xc5\xbeno sipanje\n_START_PARAGRAPH_\n\xc4\x8ce je delec v procesu sipanja delec alfa in se uklanja v elektri\xc4\x8dnem potencialu atomov in molekul, se proces sipanja imenuje Rutherfordovo sipanje. V mnogih tehnikah uklona elektronov, kot so odbojni uklon visokoenergijskih elektronov (RHEED), uklon prenosnih elektronov (TED) in uklon plinskih elektronov (GED), kjer imajo elektroni v procesu dovolj visoko energijo (ve\xc4\x8d kot 10 keV), pro\xc5\xbeno elektronsko sipanje postane glavna komponenta procesa sipanja in se jakost sipanja izra\xc5\xbea kot funkcija prenosa gibalne koli\xc4\x8dine, definirane kot razlika med vektorjema gibalnih koli\xc4\x8din elektrona v procesu in sipanega elektrona.\n_START_SECTION_\nJedrska fizika delcev\n_START_PARAGRAPH_\nZa delce z maso protona ali ve\xc4\x8djo je pro\xc5\xbeno sipanje ena od glavnih na\xc4\x8dinov s katerim delci interagirajo s snovjo. Pri relativisti\xc4\x8dnih energijah bodo protoni, nevtroni, helijevi ioni in ioni HZE izpostavljeni mnogim pro\xc5\xbenim trkom preden se bodo razpr\xc5\xa1ili. To je pomembno pri mnogih vrstah ionizirajo\xc4\x8dega sevanja, vklju\xc4\x8dno s kozmi\xc4\x8dnimi \xc5\xbearki, Son\xc4\x8devimi protonskimi nevihtami, prostimi nevtroni v izdelavi jedrskega oro\xc5\xbeja, jedrskih reaktorjev in vesoljskih ladij ter raziskovanjem Zemljinega magnetnega polja. Pri izdelavi u\xc4\x8dinkovite biolo\xc5\xa1ke za\xc5\xa1\xc4\x8dite je treba biti pozoren na linearni prenos energije delcev, ko se gibljejo skozi za\xc5\xa1\xc4\x8dito. V jedrskih reaktorjih je nevtronova srednja prosta pot kriti\xc4\x8dna saj se med potjo pro\xc5\xbeno sipa in postane po\xc4\x8dasi gibajo\xc4\x8di se termalni nevtron._NEWLINE_Poleg pro\xc5\xbenega sipanja na nabite delce vplivajo tudi pojavi zaradi njihovega osnovnega naboja, ki jih odbija stran od jedra in zaradi \xc4\x8desar se njihova pot znotraj elektri\xc4\x8dnega polja ukrivlja. Delci se lahko med jedrskimi reakcijami sipajo tudi nepro\xc5\xbeno in so lahko zajeti. To se pri protonih in nevtronih zgodi ve\xc4\x8dkrat kot pri te\xc5\xbejih delcih. Nevtroni lahko v jedrih v procesu spro\xc5\xbeijo tudi njihovo cepitev. Lahka jedra, kot jih imata devterij in litij, se lahko zdru\xc5\xbeujejo v jedskem zlivanju.'